b"\n_START_ARTICLE_\nMontbol\xc3\xb3\n_START_SECTION_\nEtimologia\n_START_PARAGRAPH_\nExplica Joan Coromines en el seu Onomasticon Cataloniae que el top\xc3\xb2nim Montbol\xc3\xb3 deriva del nom propi del possessor del castell del lloc, Monte Baldone (Muntanya o castell d'en Bald\xc3\xb3). Hauria passat, en \xc3\xa8poca moderna, per la forma Montbaul\xc3\xb3.\n_START_SECTION_\nEl poble de Montbol\xc3\xb3\n_START_PARAGRAPH_\nEl poble de Montbol\xc3\xb3 es troba a l'extrem oriental del seu terme, enlairat dalt d'un tur\xc3\xb3 que pertany a un dels contraforts del Canig\xc3\xb3, anomenat Serres de Montbol\xc3\xb3. Est\xc3\xa0 format sobretot a l'oest de l'esgl\xc3\xa9sia parroquial de Sant Andreu de Montbol\xc3\xb3. Al costat sud-est de l'esgl\xc3\xa9sia hi ha la casa del com\xc3\xba del terme. Per la seva situaci\xc3\xb3, de la qual deriva el paisatge que es mostra des del poble, Montbol\xc3\xb3 rep el nom de Balc\xc3\xb3 del Vallespir. En el poble queden restes del Castell de Montbol\xc3\xb3.\n_START_SECTION_\nEl Pla del Bernad\xc3\xb3\n_START_PARAGRAPH_\nA la riba esquerra del Tec es troba el segon nucli de poblaci\xc3\xb3 de Montbol\xc3\xb3. Es tracta d'una urbanitzaci\xc3\xb3 moderna sorgida al Bernad\xc3\xb3. Aquesta urbanitzaci\xc3\xb3, coneguda com a Pla de Bernad\xc3\xb3, \xc3\xa9s compartida amb la comuna d'Arles, de tal manera que nom\xc3\xa9s la quarta part nord-est del nucli \xc3\xa9s dins del terme de Montbol\xc3\xb3. Des d'Arles \xc3\xa9s tamb\xc3\xa9 anomenat Can Truja.\n_START_SECTION_\nSanatori del Sol\xc3\xa0\n_START_PARAGRAPH_\nSituat a llevant del poble de Montbol\xc3\xb3, \xc3\xa9s un conegut sanatori.\n_START_SECTION_\nLes Becedes, o la Beceda\n_START_PARAGRAPH_\nEs tracta d'un ve\xc3\xafnat desaparegut situat al nord-oest del terme, a la vall alta de la Ribera de Bonabosc, dessota i al sud-oest de Mas Pujol. Actualment no en queda res, d'aquest ve\xc3\xafnat.\n_START_SECTION_\nEls d\xc3\xb2lmens de Montbol\xc3\xb3\n_START_PARAGRAPH_\nA Montbol\xc3\xb3 hi ha els d\xc3\xb2lmens de la Caixa de Rotllan, sencer, i el Dolmen de Formentera, arru\xc3\xafnat.\n_START_SECTION_\nEls masos del terme\n_START_PARAGRAPH_\nEls masos i altres construccions isolades del terme de Montbol\xc3\xb3 s\xc3\xb3n els seg\xc3\xbcents: el Bernad\xc3\xb3, Can Boixeda (a Arles, per\xc3\xb2 amb terres a Montbol\xc3\xb3), Can F\xc3\xb3rnols, o Mas d'en F\xc3\xb3rnols, Can Guardiol, Can Noguer, abans Mas Noguer dels Salvatges, Can Pere Andreu, Can Prim, abans Mas d'en Guitard, Can Quirc, Can Vila-seca, abans Mas d'en Vila-seca, el Casot, la Cogullada, o Mas de la Cogullada (tamb\xc3\xa9 a Arles, amb terres a Montbol\xc3\xb3), el Cortal de Can Par\xc3\xads, el Cortal del Camp Llarg, el Cortal, abans Mas, del Pla Castanyer, el Cortal del Puig, abans d'en Baix\xc3\xa8s, el Cortal, abans Mas, del Verd\xc3\xa0s, el Cortal d'en Joan Gros, el Cortal d'en Vila-seca, el Forn de Cal\xc3\xa7, el Mas Barrabam, el Mas Caners, abans d'en Forgues, el Mas Carbonell, el Mas de la Balma, el Mas de la Devesa, el Mas de la Serra, el Mas de les Potringues, el Mas del Puig, o el Puig, abans Mas Baix\xc3\xa8s o Mas del Puig Bosc\xc3\xa0, el Mas de Puig Sec, abans Cortal d'en Crastes, el mas Freixenet, el Mas Joan Sorribes de Baix, el Mas Noguer, el Mas Sever, abans d'en Sever, el Mira, o el Mir, abans Mas del Mir, el Mol\xc3\xad d'en Vilar, el Molinot (a Arles, per\xc3\xb2 amb terres a Montbol\xc3\xb3), Ribamala, o Mas de Ribamala, el Rovir\xc3\xb3, abans Mas del Rovir\xc3\xb3, Sant Mag\xc3\xad, o Can Mag\xc3\xad, abans Mas Mag\xc3\xad, el Sol\xc3\xa0, abans Mas d'en Sorts, i les Vernedes, abans Mas d'en Baix\xc3\xa8s. Cal esmentar tamb\xc3\xa9 Super Val-Tec, h\xc3\xa0bitat modern i tres oratoris al llarg del terme._NEWLINE_Hi ha alguns masos en ru\xc3\xafnes, com el Camp Gran, Can Marianna, Can Valent, el Cortal de l'Estanyol, el Cortal del Mass\xc3\xa0, abans Mas Mass\xc3\xa0, el Cortal d'en Sorribes, el Mas d'en Corona, el Mas de Roca Gelera, el Mas Joan Sorribes de Dalt, el Mas Pujol, abans Mas Colomer, la Noella, abans Casot o Cortal del Frare, la Pallera, la Redubta, el Roquer, o Mas d'en Guitard. D'altres que ja s\xc3\xb3n noms antics, en des\xc3\xbas, com el Campl\xc3\xa0, o Camp (o Can) Pla, els Casots de la Rectoria, el Cortal d'en Gal\xc3\xad (dos amb el mateix nom), el Cortal d'en Grau, el Cortal d'en Rossinyol, el Cortal d'en Sorts, el Mas Bartomeu, el Mas Camboliu, el Mas de la Font de Montargull, el Mas de la Guaretosa, el Mas d'en Gasc\xc3\xb3, el Mas de Raigxic, el Masot, el Mas Pesset, el Mas Rodonell, o el Rodonell, el Mas Sorts, el Mas Vilar, el Mol\xc3\xad Lleonard, els Salvatges i la Teuleria d'en Guitard. Cal esmentar tamb\xc3\xa9 l'Estaci\xc3\xb3 de Formentera, de l'antic ferrocarril miner, ara en ru\xc3\xafnes.\n_START_SECTION_\nCursos d'aigua\n_START_PARAGRAPH_\nel Tec \xc3\xa9s el referent hidrogr\xc3\xa0fic del terme de Montbol\xc3\xb3. Marca tot el l\xc3\xadmit meridional de la comuna, i recull les aig\xc3\xbces de tota la resta de c\xc3\xb2rrecs i riberes del terme. Tra\xc3\xa7ant una l\xc3\xadnia al biaix de nord-oest a sud-est, es poden tra\xc3\xa7ar dues conques principals, en el terme de Montbol\xc3\xb3. La meitat sud-oest ve marcada per la vall de la Ribera de Bonabosc, i fins a set petites valls m\xc3\xa9s directament afluent del Tec. La Ribera de Bonabosc, que es forma a les carenes on hi ha la Collada dels Frares, el Coll Bufador i el Roc Rodon. La Ribera de Bonabosc recull els c\xc3\xb2rrecs de Barrabam, de Roc Llong, de la Xalada, o Eixalada, de la Font d'en Jacol\xc3\xad, del Pas de les Eixades, del Verd\xc3\xa0s, del Puig de Formentera, del Mass\xc3\xa0,  el dels Tres Castanyers, el d'en Sorribes, el C\xc3\xb2rrec Reu, que hi aporta els del Pla del Rec i el de Formentera i el de les Fonolleres. M\xc3\xa9s a l'est hi ha el C\xc3\xb2rrec de la Serra, tamb\xc3\xa9 anomenat de Puig-sec en el seu tram final i que desguassa en el Tec en terme d'Arles, que recull, dins de Montbol\xc3\xb3, els c\xc3\xb2rrecs de la Serva, del Roquer, el qual, alhora, hi aporta els c\xc3\xb2rrecs del Torell, del Casot, de la Barcilona, de la Devesa, de Can Quirc, de Can Noguer, de la Ja\xc3\xa7a i de la Font del Roquer. Encara m\xc3\xa9s a llevant hi ha els petits c\xc3\xb2rrecs de la Cogullada i de Puig de Rossa, m\xc3\xa9s a l'est el de la Coma, amb el de les Batalloles, el de la Teuleria i el d'Arbessa, un xic m\xc3\xa9s a orient el de la Noella i el de la Castanyeda d'en Guitard, despr\xc3\xa9s el de les Ferrades i el d'en Sorribes (un altre amb el mateix nom que l'anterior), i una mica m\xc3\xa9s al nord-est, el de la Guaretosa, amb els c\xc3\xb2rrecs del Mallol Vell, d'en Gasc\xc3\xb3, de la Font d'en Xarl\xc3\xb3, de les Guixeres i de les Pedres Blanques, amb el de la Mira._NEWLINE_L'altra meitat del terme, separada de l'anterior per la carena on hi ha el poble de Montbol\xc3\xb3, hi ha tot de cursos d'aigua que neixen en terme de Montbol\xc3\xb3, per\xc3\xb2 despr\xc3\xa9s davallen cap als termes dels Banys d'Arles i Palald\xc3\xa0 o de Reiners, o b\xc3\xa9 cap a la Ribera de Sant Mar\xc3\xa7al. Entre els primers, els c\xc3\xb2rrecs de la Coma, de la Calcina i de Montargull, que aflueixen en el Tec en territori de Palald\xc3\xa0; m\xc3\xa9s al nord, el C\xc3\xb2rrec de Clocamina, amb el del Bac de Font Vidre, i el de les Carboneres, amb els c\xc3\xb2rrecs dels Gr\xc3\xa8vols, dels Caners, de la Font del Manyil i de la Font de l'Espin\xc3\xa0s, que entren en el terme de Reiners per tal d'abocar-se en la Ribera Ampla, afluent del Tec. La zona nord-est del terme de Montbol\xc3\xb3 est\xc3\xa0 definida pels afluents per la dreta de la Ribera de Sant Mar\xc3\xa7al. De nord-oest a sud-est, s'hi troben el C\xc3\xb2rrec de Molin\xc3\xa0s i la seva continu\xc3\xaftat, el de Riu-sec, que marquen el l\xc3\xadmit entre Montbol\xc3\xb3 i Teul\xc3\xads, amb els c\xc3\xb2rrecs de Barbasta, de les Vernedes i de la Font de les Vernedes, m\xc3\xa9s al sud-est el C\xc3\xb2rrec d'en Mart\xc3\xad, amb els de la Font de les Calmelles, de la Font de les Praderes, de Can Mag\xc3\xad i de les Campanyes, i m\xc3\xa9s a llevant el C\xc3\xb2rrec d'en Sever i el de Raigxic. Just a l'extrem nord-est del terme la Ribera de Sant Mar\xc3\xa7al s'uneix a la Ribera Ampla._NEWLINE_A Montbol\xc3\xb3 hi havia hagut dos recs, el del Mol\xc3\xad d'en Vilar, el del Mol\xc3\xad Lleonard, noms ja en des\xc3\xbas per la caiguda de l'\xc3\xbas dels molins.\n_START_SECTION_\nFonts\n_START_PARAGRAPH_\nS\xc3\xb3n abundants, les fonts en el terme de Montbol\xc3\xb3. Les m\xc3\xa9s destacades s\xc3\xb3n: la Font, la Font de Puig Rem\xc3\xad, la Font de la Solana de Can Joan Gros, la Font Captada, la Font de Montbol\xc3\xb3, la de Can Cerd\xc3\xa0, la de Can Guardiol, la de Can Noguer, la de Can Quirc, la de Can Vila-seca, la de Clocaminer (nom ja en des\xc3\xbas), la de la Balma, la de la Devesa, la del Clot de Queraus, la de les Calmelles, la de l'Espin\xc3\xa0s, la de les Praderes, la de les Vernedes, la del Mas Caners, la del Mas Freixenet, la del Mas Sever, la del Roquer, la d'en Manyil, la d'en Xarl\xc3\xb3, la de Raigxic, o simplement, el Raig Xic, i la de Sant Mag\xc3\xad.\n_START_SECTION_\nOrografia\n_START_PARAGRAPH_\nMolts dels top\xc3\xb2nims del terme indiquen formes de relleu, com obagues: Bac de Font Vidre; balmes: la Balma, la Balma o Cova de Montbol\xc3\xb3; boscs: Bosc del Roquer, Bosc d'en Mart\xc3\xad, Bosc Estatal del Baix Vallespir; canals: Canals de Barbasta; clots: Clot de Queraus, Clot de Rigall; colls: Collada Baixa dels Terrers Baixos, Collada dels Frares, Coll de Formentera, Coll de la Redubta i Coll d'en Gros; comes: la Coma (dos llocs amb el mateix nom); plans: Pla de Bernad\xc3\xb3, Pla de l'Arca, Pla del Castanyer, Pla del Rec; muntanyes: Montargull, el Puig, el Puig de Formentera i el Puig de les \xc3\x80ligues; serres i serrats: la Serra, el Serrat del Pla de Dofiagues, el Serrat d'en Trafica, el Serrat de Puig Sec, les Serres de Montbol\xc3\xb3, i solanes: el Sol\xc3\xa0, la Solana (dues de diferents).\n_START_SECTION_\nEl terme comunal\n_START_PARAGRAPH_\nLes partides i indrets espec\xc3\xadfics del terme de Montbol\xc3\xb3 s\xc3\xb3n Arbessa, Barrabam, la Bartra, les Batalloles, les Boixedes, la Calcina, les Calmelles, les Campanyes, el Camp de Jornal, el Camp Gran, el Camp Llarg; els Caners, Can Carbonell, Can Cerd\xc3\xa0, Can Joan Gros, abans Coll del Pedrer, Can Mag\xc3\xad, abans la Monera, Can Quirc, Can Sever, abans els Siurers, la Carnissera, el Casot, la Castanyeda d'en Guitard, en Corona, el Cortal\xc3\xa0s, la Devesa, l'Estanyol, les Ferrades, la Font d'en Jaumet, la Font de Manyil, Freixenet, la Guaretosa, la Guixera d'en Sorts (nom antic, en des\xc3\xbas), les Guixeres, el Mallol Vell, el Mass\xc3\xa0, el Molinot, Montargull, la Noella, el Noguer, el Pas de les Eixades, les Pedreres de Dolomia, Pera Mart\xc3\xad, Picagallines, les Potringues, les Pedreres, el Puig, el Puig de Rossa, el Puig Rem\xc3\xad, o de Rem\xc3\xad, el Puig Sec, el Pujol, els Quintans, els Quintans d'en F\xc3\xb3rnols, Raigxic, la Redubta, Ribamala, Roc Llong, Roc Rodon, el Roquer, el Rovir\xc3\xb3, els Siurers, en Sorribes, Sorribes de Dalt, el Verd\xc3\xa0s, o Prat del Verd\xc3\xa0s, les Vernedes, en Vinyes, la Xalada, o Eixalada. Alguns indiquen senyals termenals de la comuna: el Cortal\xc3\xa0s, la Creu de Pla Capell\xc3\xa0, el Gorg d'en Barenes, el Palet d'en Rotllan, o Roc del Palet d'en Rptllan, o Roc d'en Rotllan, el Prat d'en Vila-seca, Roca Barral, Roc de Calamixa, o de Queramig, Roca Foradada, Roca Gelera, Roc Blanc d'Autilla, Roc de la Vinya d'en Sorribes, Roc del Mall, Roc del Brosser i Rocs del Cortal\xc3\xa0s, la Vinya de Joan Sorts i la Vinya d'en Vila-seca.\n_START_SECTION_\nCarreteres\n_START_PARAGRAPH_\nEl terme de Montbol\xc3\xb3 est\xc3\xa0 travessat per dues \xc3\xbaniques carreteres, l'una continu\xc3\xaftat de l'altra, que circulen pel sector m\xc3\xa9s oriental del terme. D'una banda hi ha la D53, anomenada Ruta de Montbol\xc3\xb3 (Montalb\xc3\xa0 dels Banys - D618, a Montbol\xc3\xb3), que uneix aquests dos pobles passant pels Banys d'Arles i continua cap al nord per enlla\xc3\xa7ar amb la D618._NEWLINE_La carretera D618 (D115, als Banys d'Arles - N116, a Bulaternera) \xc3\xa9s una carretera que sortint dels Banys d'Arles, passa per Palald\xc3\xa0 i a trav\xc3\xa9s dels pobles de Teul\xc3\xads, Sant Mar\xc3\xa7al, la Trinitat, el Coll d'en Fort\xc3\xb3, Bula d'Amunt i Bulaternera travessa tota la part occidental dels Aspres ben b\xc3\xa9 en el vessant oriental del Canig\xc3\xb3. No passa pel poble de Montbol\xc3\xb3, per\xc3\xb2 hi enlla\xc3\xa7a per la carretera abans esmentada.\n_START_SECTION_\nTransport col\xc2\xb7lectiu per carretera\n_START_PARAGRAPH_\nArles t\xc3\xa9 un transport en autob\xc3\xbas gr\xc3\xa0cies a les l\xc3\xadnies 340/341 de Le bus \xc3\xa0 1 \xe2\x82\xac, servei departamental. Cobreix el trajecte de Perpiny\xc3\xa0 a la Presta, amb set serveis els dies feiners (de dilluns a dissabte) i tres els diumenges i dies festius. Tamb\xc3\xa9 hi ha la 342, de Perpiny\xc3\xa0 a Costoja, amb tres serveis diaris els dies feiners i un de sol els dies festius.\n_START_SECTION_\nFerrocarril\n_START_PARAGRAPH_\nComen\xc3\xa7ava a Arles la l\xc3\xadnia de ferrocarril, ara suprimida, d'Arles a Elna. El seu tra\xc3\xa7at ha estat en part aprofitat per a eixamplar la carretera general.\n_START_SECTION_\nCamins\n_START_PARAGRAPH_\nAlguns dels camins existents en el terme de Montbol\xc3\xb3 enllacen aquest poble i terme amb els dels entorns: Cam\xc3\xad d'Arles, Cam\xc3\xad d'Arles a Batera, Cam\xc3\xad d'Arles a Teul\xc3\xads, Cam\xc3\xad de Batera a Palald\xc3\xa0, Cam\xc3\xad de Cortsav\xc3\xad, Cam\xc3\xad de Cortsav\xc3\xad a Sant Mar\xc3\xa7al, Cam\xc3\xad del Mas d'en Mira als Banys, Cam\xc3\xad de Palald\xc3\xa0 i Cam\xc3\xad de Teul\xc3\xads, abans d'Arles a Sant Mar\xc3\xa7al. D'altres, enllacen indrets de l'interior de la comuna: Cam\xc3\xad de Can Joan Gros, abans Cam\xc3\xad de l'Esgl\xc3\xa9sia, o Cam\xc3\xad de Can F\xc3\xb3rnols a l'Esgl\xc3\xa9sia, Cam\xc3\xad de Can Valent, Cam\xc3\xad de Ferro de la Pinosa (antiga via f\xc3\xa8rria), Cam\xc3\xad de Formentera, Cam\xc3\xad de les Vernedes, Cam\xc3\xad del Mas Barrabam, Cam\xc3\xad del Mas Caners, Cam\xc3\xad del Mas Carbonell, Cam\xc3\xad del Mas de la Balma, Cam\xc3\xad del Mas de la Serra, Cam\xc3\xad del Mas de la Serra al Mas Joan Sorribes, Cam\xc3\xad del Mas de les Basses, Cam\xc3\xad del Mas del Puig, Cam\xc3\xad del Mas d'en F\xc3\xb3rnols, Cam\xc3\xad del Mas d'en Guitard, Cam\xc3\xad del Mas de Roca Gelera, Cam\xc3\xad del Mas de Joan Sorribes, Cam\xc3\xad del Mas Sever, Cam\xc3\xad del Molinot, Cam\xc3\xad del Pla del Castanyer, Cam\xc3\xad del Rovir\xc3\xb3, Cam\xc3\xad de Ribamala, Cam\xc3\xad de Sant Mag\xc3\xad, Cam\xc3\xad Vell del Mas de la Balma, Pista de les Calmelles, Pista del Mas d'en Vinyes, Pista del Roquer i Pista Forestal del Dolmen. Cal esmentar la L\xc3\xadnia d'Alta Tensi\xc3\xb3, que marca un senyal important dins del territori; era la l\xc3\xadnia d'abastiment el\xc3\xa8ctric a la Via F\xc3\xa8rria de les Mines i a les mines mateixes dels entorns del Coll de Formentera, aix\xc3\xad com de les comunes d'aquesta zona dels Aspres i del Conflent.\n_START_SECTION_\nActivitats econ\xc3\xb2miques\n_START_PARAGRAPH_\nEl sector primari, sobretot l'explotaci\xc3\xb3 del bosc, havia estat l'activitat principal de Montbol\xc3\xb3, per\xc3\xb2 al segle XIX s'hi afeg\xc3\xad l'explotaci\xc3\xb3 minera, en els entorns del Puig i del Coll de Formentera, que adquir\xc3\xad molta import\xc3\xa0ncia en el seu moment: arrib\xc3\xa0 tenir ferrocarril propi, per pujar els treballadors a les mines i, sobretot, baixar-ne el mineral extret, sobretot mineral de ferro. Avui dia ja no queda res, de l'explotaci\xc3\xb3 del subs\xc3\xb2l del mass\xc3\xads del Canig\xc3\xb3, i les activitats productives de Montbol\xc3\xb3 han canviat del tot. En l'actualitat no arriben a 200 les hect\xc3\xa0rees conreades en cinc explotacions diferents, en les quals es cullen sobretot vinya, cereals i, principalment, pastures i farratges per al bestiar, sobretot ovelles i cabres. Per\xc3\xb2 l'activitat principal \xc3\xa9s la de segona resid\xc3\xa8ncia, que ha donat vida al poble, en el mateix nucli vell, o en el ve\xc3\xafnat del Pla del Bernad\xc3\xb3, ran del Tec.\n_START_SECTION_\nPrehist\xc3\xb2ria\n_START_PARAGRAPH_\nA part dels dos d\xc3\xb2lmens esmentats anteriorment, al nord del terme de Montbol\xc3\xb3 hi ha un important jaciment del neol\xc3\xadtic mitj\xc3\xa0 a la Balma, que ha donat molt de material arqueol\xc3\xb2gic, entre el qual un tipus de cer\xc3\xa0mica anomenat cer\xc3\xa0mica de tipus Montbol\xc3\xb3.\n_START_SECTION_\nEdat Mitjana\n_START_PARAGRAPH_\nEl primer document que parla de Montbol\xc3\xb3 \xc3\xa9s del 941, quan Ansemund, senyor del castell de Cameles, i la seva muller, Qu\xc3\xadxol, esmenten un alou seu a Monte Bodone. Continuen els esments de Montbol\xc3\xb3 en altres documents del 944, 967, etc\xc3\xa8tera. El segle XIV Montbol\xc3\xb3 pertanyia als vescomtes de Castellnou, descendents directes dels abans esmentats Ansemund i Qu\xc3\xadxol, des de la creaci\xc3\xb3 d'aquest vescomtat el 990, en principi sota el domini dels comtes de Besal\xc3\xba. A ran de la supressi\xc3\xb3 d'aquest vescomtat el 1321, Montbol\xc3\xb3 rest\xc3\xa0 unit a la baronia de Castellnou, per\xc3\xb2 a finals del segle XIV queda unit al domini reial. Tanmateix, bona part del territori de Montbol\xc3\xb3 pertanyia a diferents alous de l'abadia de Santa Maria d'Arles.\n_START_SECTION_\nEdat Moderna\n_START_PARAGRAPH_\nSanta Maria d'Arles continu\xc3\xa0 tenint el domini territorial de Montbol\xc2\xb4a trav\xc3\xa9s dels seus alous tot al llarg de l'Edat Moerna, fins a la Revoluci\xc3\xb3 Francesa.\n_START_SECTION_\nAdscripci\xc3\xb3 cantonal\n_START_PARAGRAPH_\nA les eleccions cantonals del 2015 Montbol\xc3\xb3 ha estat incl\xc3\xb2s en el cant\xc3\xb3 n\xc3\xbamero 2, denominat El Canig\xc3\xb3, amb capitalitat al poble dels Banys d'Arles, de la comuna dels Banys d'Arles i Palald\xc3\xa0. Est\xc3\xa0 format per les viles d'Arles, Prats de Moll\xc3\xb3 i la Presta, Sant Lloren\xc3\xa7 de Cerdans, del Vallespir, i Vin\xc3\xa7\xc3\xa0, del Rossell\xc3\xb3, i els pobles del Conflent de Castell de Vernet, Cornell\xc3\xa0 de Conflent, Espir\xc3\xa0 de Conflent, Estoer, Fillols, Finestret, Full\xc3\xa0, Glorianes, J\xc3\xb3c, Marqueixanes, Mentet, Pi de Conflent, Rigard\xc3\xa0, Rod\xc3\xa8s, Saorra, Tauriny\xc3\xa0, Vallest\xc3\xa0via, Vallmanya i Vernet, els del Rossell\xc3\xb3 de la Bastida, Bula d'Amunt, Bulaternera, Casafabre, Prunet i Bellpuig, Sant Mar\xc3\xa7al, Sant Miquel de Llotes, Tellet i Teul\xc3\xads, i els del Vallespir dels Banys d'Arles i Palald\xc3\xa0, Cortsav\xc3\xad, Costoja, la Menera, Montbol\xc3\xb3, Montferrer, Reiners, Serrallonga i el Tec forma part del cant\xc3\xb3 n\xc3\xbamero 2, del Canig\xc3\xb3 (nou agrupament de comunes fruit de la reestructuraci\xc3\xb3 cantonal feta amb motiu de les eleccions cantonals i departamentals del 2015). S\xc3\xb3n conselleres per aquest cant\xc3\xb3 S\xc3\xa9gol\xc3\xa8ne Neuville i Alexandre Reynal, tots dos del Partit Socialista franc\xc3\xa8s.\n_START_SECTION_\nEducaci\xc3\xb3 i cultura\n_START_PARAGRAPH_\nEn l'actualitat, Montbol\xc3\xb3 no disposa de cap escola, de cap nivell. Arles, els Banys d'Arles, Ceret i Reiners s\xc3\xb3n els pobles de dest\xc3\xad dels infants i joves de Montbol\xc3\xb3. Tanmateix, s\xc3\xad que hi ha una petita biblioteca i mediateca municipal."